Tema #Barn til voksen#Familie#Kultursammenstød#Ritualer
Fag #Geografi#Samfundsfag
Ady er en rigtig rod, der hænger ud med de forkerte typer, og det bekymrer hans far, som sender ham ned til onklen i Burkina Faso. Og det bliver langt fra den solskinsferie, Ady havde regnet med. Hans onkel er en ældre og traditionel mand, der ikke finder sig i drengens næsvisheder og manglende respekt. Onklen vil sætte drengen på plads, men Ady er ikke nem at bide skeer med. Snart tager den unge herre hul på en anderledes dannelsesrejse fra dreng til mand. Et fængende portræt af kultursammenstødet mellem den moderne og den traditionsbundne verden med en charmerende gavtyv i den altoverskyggende hovedrolle.
Salaam Filmfestivals oplægsholder, Afshin Firouzi, taler med de unge om filmens temaer: Hvorfor sender Adys far ham til Burkina Faso? Hvad betyder det for Ady? Hvordan er det at vokse op i en anden kultur end sine forældre som Ady og Afshin selv?
Filmen berører temaer som kultursammenstød, dannelse og overgangen fra barn til voksen og er oplagt til fag som Dansk, Geografi og Samfundsfag, eksempelvis til en snak om overgangsritualer.
Frankrig, Burkina Faso, Qatar
Fransk, Dioula
28/09-2017 10:00 Palads Gem Køb